Na osnovu člana 115. Statuta opštine Han Pijesak („Službeni glasnik opštine Han Pijesak“, broj: 10/17 ) i člana 15. Odluke o mjesnim zajednicama na području opštine Han Pijesak, Savjet mjesne zajednice \_\_\_\_\_\_\_\_\_\_\_ na sjednici održanoj dana\_\_\_\_\_\_\_\_\_\_\_ ***d o n i o j e:***

**P O S L O V N I K**

**o radu Savjeta mjesne zajednice**

**I OPŠTE ODREDBE**

**Član 1.**

Poslovnikom o radu Savjeta mjesne zajednice X (u daljem tekstu: Poslovnik o radu Savjeta) uređuje se: izbor, mandat, prava i dužnosti predsjednika mjesne zajednice i članova Savjeta, organizacija i način rada Savjeta, sazivanje i vođenje Savjeta, odlučivanje, izbor predsjednika Savjeta mjesne zajednice, povremenih radnih tijela, akti Savjeta, javnost rada kao i druga pitanja od značaja za rad i funkcionisanje Savjeta.

**Član 2.**

Savjet mjesne zajednice se organizuje i radi na način propisan Zakonom o lokalnoj samoupravi (“Službeni glasnik Republike Srpske 97/16, 36/19 i 61/21) , Statutom Opštine Han Pijesak („Službeni glasnik Opštine Han Pijesak“ broj 10/17) i ovim Poslovnikom.

**Član 3.**

Savjet radi u sjednicama.

Sjednice Savjeta se obilježavaju rednim brojevima.

**Član 4.**

Članovi Savjeta, dužni su se pridržavati odredaba ovog Poslovnika. Za pravilnu primjenu odredaba ovog Poslovnika odgovara predsjednik mjesne zajednice.

**II IZBOR, MANDAT, PRAVA I DUŽNOSTI ČLANOVA SAVJETA**

**Član 5.**

Savjet MZ X broji X članova.

**Član 6.**

Mandat članova Savjeta je četiri godine, ukoliko im isti ne prestane u skladu sa Zakonom o lokalnoj samoupravi i Statutom Opštine Han Pijesak.

**Član 7.**

Član Savjeta ima pravo i dužnosti:

- prisustvovati sjednicama Savjeta,

- učestvovati u radu Savjeta,

- pokretati pitanja i podnositi prijedloge iz djelokruga rada Savjeta,

- odlučivati i učestvovati u provođenju odluka Savjeta.

**Član 8.**

Član Savjeta ima pravo da bude redovno i pravovremeno informisan o svim pitanjima čije poznavanje je potrebno radi obavljanja funkcije i da mu na njegov zahtjev budu dostavljeni odgovarajući materijali.

**Član 9.**

Član Savjeta koji je spriječen da prisustvuje sjednici Savjeta ili iz određenog razloga treba da napusti sjednicu, dužan je o tome blagovremeno obavijestiti predsjednika Savjeta.

**III ORGANIZACIJA I NAČIN RADA**

**Član 10.**

U roku od 30 (trideset) dana od dana stupanja na snagu Odluke o potvrđivanju rezultata izbora za predsjednika mjesnih zajednica i članova Savjeta mjesnih zajednica održaće se konstitutivna sjednica Savjeta na kojoj će se izvršiti primopredaja dužnosti između starog i novog rukovodstva mjesne zajednice.

**Član 11.**

Konstitutivnu sjednicu Savjeta saziva Novoizabrani predsjednik Savjeta MZ.

**Član 12.**

Predsjednik Savjeta bira se iz reda članova Savjeta mjesne zajednice na period od četiri godine.

**Član 13.**

Predsjednik i članovi Savjeta mjesne zajednice biraju se na mandat od četiri godine.

Djelokrug rada Savjeta mjesne zajednice utvrđen je Statutom opštine Han Pijesak.

**Član 14.**

Radi rješavanja problematike iz pojedinih oblasti od interesa za građane i mjesnu zajednicu, odlukom Savjeta mjesne zajednice, obrazuju se povremena radna tijela.

**Član 15.**

Broj, sastav, djelokrug i način rada povremenih radnih tijela određuje se posebnom odlukom Savjeta.

**IV SJEDNICA SAVJETA**

**Član 16.**

Sjednicu Savjeta saziva i njome predsjedava predsjednik mjesne zajednice, te predlaže dnevni red, a u njegovoj odsutnosti član Savjeta kojeg Savjet ovlasti.

**Član 17.**

Predsjednik mjesne zajednice saziva sjednicu savjeta po potrebi.

Poziv za sjednice članovima Savjeta upućuje se u pravilu 3 dana prije dana utvrđenog za održavanje sjednice.

**Član 18.**

Uz pismeni poziv za sjednicu članovima Savjeta, koji sadrži mjesto, dan i sat održavanja sjednice, dostavlja se prijedlog dnevnog reda i odgovarajući materijal koji će se razmatrati na

sjednici Savjeta.

Uz pismeni poziv za sjednicu dostavlja se i zapisnik s prethodne sjednice.

**Član 19.**

Poziv za sjednicu dostavlja se i drugim pravnim i fizičkim licima na koje se posredno ili neposredno odnosi dnevni red.

**Član 20.**

Nakon otvaranja sjednice predsjednik Savjeta daje potrebna objašnjenja u vezi s radom sjednice Savjeta.

**Član 21.**

Savjet može punovažno raditi ako je na sjednici prisutno više od polovine ukupnog broja članova.

Ako se utvrdi da na sjednici Savjeta nije prisutan dovoljan broj članova Savjeta, sjednica se odgađa.

Predsjednik Savjeta je dužan prekinuti i odgoditi sjednicu Savjeta ako za vrijeme trajanja sjednice savjeta utvrdi da više nije prisutan potreban broj članova Savjeta.

O odgodi sjednice za drugi dan pismeno se obavještavaju samo odsutni članovi Savjeta.

**Član 22.**

O prisustvu članova Savjeta vodi se evidencija.

Predsjednik Savjeta obavještava Savjet o tome ko je osim članova pozvan na sjednicu Savjeta mjesne zajednice i koji su članovi obavijestili da su spriječeni prisustvovati sjednici.

**Član 23.**

Na početku sjednice utvrđuje se dnevni red prema prijedlogu koji je naznačen u pozivu na sjednicu.

Predloženi dnevni red može se na početku sjednice i u toku rasprave o dnevnom redu proširiti ili pojedini predmet skinuti sa dnevnog reda na prijedlog predsjednika Savjeta ili člana Savjeta.

**Član 24.**

Prije utvrđivanja dnevnog reda predsjednik Savjeta pita članove ima li primjedbi na zapisnik sa prethodne sjednice.

O osnovanosti primjedbi na zapisnik odlučuje se na sjednici, a predsjednik Savjeta konstatuje da je usvojen zapisnik uz eventualne usvojene primjedbe. Nakon toga prelazi se na raspravu o pojedinim tačkama i to redom koji je utvrđen u prijedlogu dnevnog reda.

**Član 25.**

Na sjednici se o svakom predmetu dnevnog reda raspravlja prije nego što se o njemu odlučuje.

Predsjednik Savjeta zaključuje raspravu kada utvrdi da nema više prijava za raspravu.

**Član 26.**

Red na sjednici obezbjeđuje predsjednik Savjeta.

Na sjednici se može govoriti o temi o kojoj se raspravlja prema utvrđenom dnevnom redu.

Ukoliko se govornik udalji od predmeta dnevnog reda, predsjednik Savjeta ga upozorava da se drži dnevnog reda.

Ako se govornik i poslije drugog upozorenja ne drži teme dnevnog reda, predsjednik Savjeta mu oduzima riječ.

**Član 27.**

Na sjednici Savjeta može se odlučiti da govornik o istoj temi može govoriti samo jedan put, a može se odrediti i vrijeme trajanja govora.

**Član 28.**

Govornika može opomenuti na red ili prekinuti u govoru samo predsjednik Savjeta.

Članu Savjeta koji želi govoriti o povredi ovog Poslovnika ili o povredi utvrđenog dnevnog reda predsjednik Savjeta mora dati riječ čim ovaj zatraži.

O prigovoru iz stava 2 ovog člana, član savjeta može govoriti najduže tri minute.

Predsjednik Savjeta je dužan poslije iznesenog prigovora dati objašnjenje o povredi ovog Poslovnika, odnosno utvrđenog dnevnog reda.

**Član 29.**

O radu sjednice vodi se zapisnik.

Zapisnik sadrži osnovne podatke o radu sjednice, naročito o prijedlozima iznijetim na sjednici i o donesenim odlukama.

U zapisnik se unosi rezultat glasanja o pojedinom predmetu.

**Član 30.**

Svaki član Savjeta ima pravo na početku sjednice iznijeti primjedbe na zapisnik s prethodne sjednice.

O osnovanosti primjedbe na zapisnik odlučuje se na sjednici bez rasprave.

Ako se primjedba prihvati, izvršiće se u zapisniku odgovarajuća izmjena.

Zapisnik na koji nema primjedbi kao i zapisnik u kojem su saglasno izvršene izmjene temeljem primjedbi smatra se usvojenim.

**Član 31.**

Usvojeni zapisnik potpisuje predsjednik Savjeta i zapisničar.

**Član 32.**

O čuvanju zapisnika sa sjednica Savjeta stara se predsjednik mjesne zajednice.

**Član 33.**

Svaki član Savjeta ili drugi učesnik u raspravi ima pravo revidirati svoje izlaganje bez unošenja hitnih izmjena u tekst i bez izostavljanja izraženih misli i razloga.

U slučaju spora o osnovanosti zahtjeva da se izvrši ispravak u zapisniku odlučuje se na narednoj sjednici bez rasprave.

**V ODLUČIVANJE**

**Član 34.**

Savjet može punovažno odlučivati ako sjednici prisustvuje više od polovine ukupnog broja članova.

Odluke se donose većinom glasova svih članova, ako zakonom za pojedina pitanja nije određeno drugačije.

**Član 35.**

Na sjednici Savjeta u pravilu se glasa javno.

Tajno glasanje se provodi samo o onim pitanjima za koja odluči Savjet.

**Član 36.**

Glasanje se vrši dizanjem ruke ili poimenično.

Glasanje dizanjem ruke članovi Savjeta obavljaju tako što se na poziv predsjednika mjesne zajednice izjašnjavaju ko je za prijedlog i uzdržava li se ko od glasanja.

Poimenično glasanje se obavlja ako predsjednik mjesne zajednice ocijeni da je to potrebno kako bi se otklonile sumnje u tačnost rezultata glasanja.

Poimenično glasanje se obavlja tako što se svaki prozvani član Savjeta izjašnjava za prijedlog ili protiv prijedloga ili se uzdržava od glasanja.

Kad prozivanje bude završeno ponovo se pozivaju članovi Savjeta za koje u spisku nije označeno da su glasali.

Prozivanje vrši predsjednik mjesne zajednice.

**Član 37.**

Tajno glasanje se vrši glasačkim listićima.

Glasački listići su iste veličine, oblika i boje.

Svaki glasački listić ovjeren je potpisom predsjenika Savjeta mjesne zajednice.

**Član 38**.

Svaki član Savjeta dobija jedan glasački listić.

Predsjednik mjesne zajednice se stara da svaki član Savjeta dobije glasački listić i po potrebi objašnjava način glasanja.

Glasanje se vrši zaokruživanjem broja ispred imena kandidata za koga se član Savjeta odluči da glasa.

Svaki član Savjeta lično stavlja presavijen glasački list u glasačku kutiju.

Pošto svi prisutni članovi Savjeta glasaju, Komisija za rukovođenje tajnim glasanjem utvrđuje rezultate glasanja na osnovu predatih listića u prostoriji u kojoj se održava sjednica.

Glasački listić iz kog se ne može utvrditi za koga je član Savjeta glasao, smatra se nevažećim.

**VI POSTUPAK IZBORA I RAZRJEŠENJA PREDSJEDNIKA SAVJETA**

**MJESNE ZAJEDNICE**

**Član 39.**

Uslovi za prijevremeno razrješenje predsjednika i članova Savjeta, uređeni su statutom opštine Han Pijesak i Odlukom o mjesnim zajednicama na području opštine Han Pijesak.

**Član 40.**

O prijedlogu za izbor predsjednika Savjeta, glasa se za svakog kandidata posebno i to po redoslijedu kojim su predloženi.

Za izbor predsjednika Savjeta potrebna je natpolovična većina glasova od ukupnog broja svih članova.

Ako kandidat iz prethodnog stava nije dobio potrebnu većinu glasova, cijeli izborni postupak se ponavlja.

**Član 41.**

Odredbe ovog Poslovnika koje se odnose na postupak izbora, shodno se primjenjuju i na postupak razrješenja.

**VII AKTI SAVJETA**

**Član 42.**

O svakom predmetu dnevnog reda Savjeta donosi se odgovarajući akt.

Savjet donosi opšte akte, programe i planove utvrđnene Statutom opštine, te odluke, preporuke i zaključke.

Preporukom se ukazuje na podnesene prigovore i pritužbe na rad Savjeta mjesne zajednice, stalnih i povremenih radnih tijela.

Zaključkom se zauzimaju stavovi i izražavaju mišljenja o pitanjima o kojima se odlučuje odlukom.

Odluka se donosi kao akt vršenja prava i dužnosti Savjeta ili kao akt uređivanja odnosa u Savjetu.

**Član 43.**

Akte koji su doneseni na sjednici Savjeta potpisuje predsjednik mjesne zajednice.

**Član 44.**

Izvornikom akta smatra se onaj tekst akta koji je usvojen na sjednici Savjeta.

O izvornicima akta, njihovom čuvanju i evidenciji stara se predsjednik mjesne zajednice.

**VIII JAVNOST RADA**

**Član 45.**

Predstavnici štampe i drugih sredstava informisanja mogu prisustvovati sjednicama Savjeta i izvještavati o radu Savjeta.

Od dostupnosti javnosti mogu se izuzeti materijali kao poslovna tajna.

O radu sjednice Savjeta može se dati i službeno saopštenje za štampu i druga sredstva javnog informisanja.

Saopštenje iz prethodnog stava daje predsjednik mjesne zajednice.

**IX ZAVRŠNE ODREDBE**

**Član 46.**

Ovaj Poslovnik stupa na snagu danom donošenja, a objavit će se na oglasnoj tabli mjesne zajednice.

**PREDSJEDNIK SAVJETA**

**MJESNE ZAJEDNICE**

**X**

**Broj: \_\_\_\_\_\_\_\_\_\_\_**

**Datum: \_\_\_\_\_\_\_\_\_\_\_**